

**เรียน บรรณาธิการข่าวหน้า 1/ การเมือง / สังคม**

**เรื่อง ผลสำรวจความคิดเห็นประชาชนทั่วประเทศ** **(รวม 4 หน้า)**

 **ผลสำรวจเรื่อง “ปรากฏการณ์ที่คนไทยเห็นจาก ปฏิบัติการช่วยเหลือ 13 ชีวิต...ในถ้ำหลวง ขุนน้ำนางนอน”**

**คนไทยร้อยละ 91.2 ระบุว่าปรากฏการณ์ที่ประทับใจมากที่สุด จากปฏิบัติการช่วยเหลือ 13 ชีวิต ในถ้ำหลวง ขุนน้ำนางนอน คือได้เห็นความสามัคคี ความมีน้ำใจและความช่วยเหลือจากคนไทยด้วยกันทั้งชาวบ้านและจิตอาสา โดยร้อยละ 52.0 อยากแทนความสำเร็จของการค้นหา 13 ชีวิต ด้วยคำว่า “ขอบคุณความเสียสละและความช่วยเหลือจากทุกฝ่าย” ทั้งนี้บทเรียนหรือข้อคิดที่คนไทยได้จากปฏิบัติการครั้งนี้คือ ทุกภาคส่วนที่เข้ามาช่วยเหลือต้องปฏิบัติงานร่วมกันในเชิงบูรณาการจึงสำเร็จ**

จากข่าวการปฏิบัติการช่วยเหลือ 13 ชีวิต ทีมหมูป่าอะคาเดมี ที่ติดอยู่ภายในถ้ำหลวง ขุนน้ำนางนอน จังหวัดเชียงรายในขณะนี้ กรุงเทพโพลล์โดยศูนย์วิจัยมหาวิทยาลัยกรุงเทพ จึงสำรวจความคิดเห็นประชาชน เรื่อง“ปรากฏการณ์ที่คนไทยเห็นจาก ปฏิบัติการช่วยเหลือ 13 ชีวิต...ในถ้ำหลวง ขุนน้ำนางนอน” โดยเก็บข้อมูลกับประชาชนจากทุกภูมิภาคทั่วประเทศจำนวน 1,198 คน พบว่า

**ปรากฏการณ์ที่คนไทยเห็นและประทับใจมากที่สุด จากปฏิบัติการช่วยเหลือ 13 ชีวิต ในถ้ำหลวง ขุนน้ำนางนอน คือ ได้เห็นความสามัคคี ความมีน้ำใจและความช่วยเหลือจากคนไทยด้วยกันทั้งชาวบ้านและจิตอาสา ร้อยละ 91.2** รองลงมาคือ เห็นการอาสาเข้าช่วยเหลือจากผู้เชี่ยวชาญและมีประสบการณ์จากนานาชาติ ร้อยละ 80.8 และเห็นความความช่วยเหลือจากองค์กรและหน่วยงานต่างๆ เช่น การเดินสายไฟ เครื่องสูบน้ำ เครื่องเจาะบาดาล การวางถังออกซิเจน ฯลฯ ร้อยละ 76.9 นอกจากนี้ยังเห็นถึงความกระตือรือร้นของภาครัฐทั้งส่วนกลางและในพื้นที่ นายกฯ ผู้ว่า ตำรวจ ทหาร ร้อยละ 76.2 และเห็นประชาชนทั่วประเทศร่วมเกาะติดสถานการณ์และส่งใจไปช่วยทหารหน่วย ซีล ในการช่วยเหลือ 13 ชีวิต ร้อยละ 68.4

**ทั้งนี้ความสำเร็จของการค้นหา 13 ชีวิตครั้งนี้** คนไทยส่วนใหญ่อยากแทนด้วยคำพูดว่า “**ขอบคุณความเสียสละและความช่วยเหลือจากทุกฝ่าย” ร้อยละ 52.0** รองลงมาคือ “คนไทยไม่ทิ้งกัน” ร้อยละ 31.0 และ “สุดยอดมาก” ร้อยละ 6.9

**สำหรับบทเรียนที่คนไทยได้จากปฏิบัติการช่วยเหลือ 13 ชีวิต ในถ้ำหลวง ขุนน้ำนางนอน คนไทยส่วนใหญ่ระบุว่า ความสำเร็จในการช่วยเหลือ 13 ชีวิต ในถ้ำหลวง เกิดจากการปฏิบัติงานร่วมกันในเชิงบูรณาการร่วมกันของทุกภาคส่วน ร้อยละ 39.0** รองลงมาระบุว่า ความรวดเร็วในการให้ความช่วยเหลือกันและกันจากสังคมทั่วโลกในยามคับขันเป็นสิ่งสำคัญและมีค่า ร้อยละ 31.0 และระบุว่าผู้ที่เข้าไปช่วยเหลือผู้ที่ประสบภัยหรือเหตุการณ์ที่ไม่คาดคิด ต้องเป็นผู้เชี่ยวชาญจากหลากหลายสาขา ร้อยละ 14.5

โดยมีรายละเอียดตามประเด็นข้อคำถาม ดังต่อไปนี้

**1. ปรากฏการณ์ที่เห็นและประทับใจ จากปฏิบัติการช่วยเหลือ 13 ชีวิต ในถ้ำหลวง ขุนน้ำนางนอน**

|  |  |  |
| --- | --- | --- |
| * **ความสามัคคี ความมีน้ำใจและความช่วยเหลือจากคนไทยด้วยกัน ทั้งชาวบ้านและจิตอาสา**
 | **ร้อยละ** | **91.2** |
| * ความอาสาเข้าช่วยเหลือจากผู้เชี่ยวชาญและมีประสบการณ์จากนานาชาติ
 | ร้อยละ | 80.8 |
| * ความช่วยเหลือจากองค์กรและหน่วยงานต่างๆ เช่น การเดินสายไฟ เครื่องสูบน้ำ เครื่องเจาะบาดาล วางถังออกซิเจน ฯลฯ
 | ร้อยละ | 76.9 |
| * ความกระตือรือร้นของภาครัฐทั้งส่วนกลางและในพื้นที่ นายกฯ ผู้ว่า ตำรวจ ทหาร
 | ร้อยละ | 76.2 |
| * ประชาชนทั่วประเทศร่วมเกาะติดสถานการณ์และส่งใจไปช่วยทหารหน่วย ซีล ในการช่วยเหลือ 13 ชีวิต
 | ร้อยละ | 68.4 |
| * ความรวดเร็วในการทำข่าว รายงานสถานการณ์สดจากพื้นที่ ของสื่อมวลชน
 | ร้อยละ | 65.0 |
| * การแสดงออกเชิงจิตวิทยาในความพยายามช่วยเหลือ เช่น การร่วมสวดมนต์ ขอพรจากทุกศาสนา การทำพิธีกรรมต่างๆ ฯลฯ
 | ร้อยละ | 55.5 |

**2. ความสำเร็จของการค้นหา 13 ชีวิต ครั้งนี้ คิดว่าอยากแทนด้วยคำพูดใด**

|  |  |  |
| --- | --- | --- |
| * **ขอบคุณความเสียสละและความช่วยเหลือจากทุกฝ่าย**
 | **ร้อยละ** | **52.0** |
| * คนไทยไม่ทิ้งกัน
 | ร้อยละ | 31.0 |
| * สุดยอดมาก
 | ร้อยละ | 6.9 |
| * เราไม่ได้อยู่อย่างโดดเดี่ยว
 | ร้อยละ | 3.5 |
| * “ฮีโร่” มีอยู่จริงบนโลกใบนี้
 | ร้อยละ | 2.7 |
| * เอาใจไปเลย
 | ร้อยละ | 2.6 |
| * อื่นๆ อาทิ ดีใจมากๆ โชคดีจังที่เจอ
 | ร้อยละ | 1.3 |

**3. บทเรียนที่คนไทยได้จากปฏิบัติการช่วยเหลือ 13 ชีวิต ในถ้ำหลวง ขุนน้ำนางนอน คือ**

|  |  |  |
| --- | --- | --- |
| * **ทุกภาคส่วนที่เข้ามาช่วยเหลือต้องปฏิบัติงานร่วมกันในเชิงบูรณาการจึงสำเร็จ**
 | **ร้อยละ** | **39.0** |
| * ความรวดเร็วในการให้ความช่วยเหลือกันและกันในสังคมทั่วโลกในยามคับขันเป็นสิ่งสำคัญและมีค่า
 | ร้อยละ | 31.0 |
| * ผู้ที่เข้าไปช่วยเหลือผู้ที่ประสบภัยหรือเหตุการณ์ที่ไม่คาดคิด ต้องเป็นผู้เชี่ยวชาญหลากหลายสาขา
 | ร้อยละ | 14.5 |
| * ความพร้อมของอุปกรณ์เป็นเรื่องสำคัญ ในการช่วยเหลือผู้ที่ประสบภัยหรือเหตุการณ์ที่ไม่คาดคิด
 | ร้อยละ | 10.4 |
| * การนำเสนอข่าวจากแหล่งข่าวที่หลากหลาย มีผลต่อการรับรู้ที่คลาดเคลื่อน สับสน
 | ร้อยละ | 5.1 |

**รายละเอียดการสำรวจ**

วัตถุประสงค์การสำรวจ

เพื่อสอบถามความคิดเห็นของประชาชน เกี่ยวกับปรากฏการณ์ที่เห็นและประทับใจจากปฏิบัติการช่วยเหลือ 13 ชีวิตในถ้ำหลวง ขุนน้ำนางนอน คำพูดที่อยากบอกแทนความสำเร็จของการค้นหา 13 ชีวิต และบทเรียนที่ได้รับจากเหตุการณ์นี้ เพื่อสะท้อนมุมมองความคิดเห็นของประชาชนให้สังคมและผู้ที่เกี่ยวข้องได้รับทราบ

ประชากรที่สนใจศึกษา

 การสำรวจใช้การสุ่มตัวอย่างจากประชาชนทุกภูมิภาคทั่วประเทศ ที่มีอายุ 18 ปี ขึ้นไป โดยการสุ่มสัมภาษณ์ทางโทรศัพท์จากฐานข้อมูลของกรุงเทพโพลล์ ด้วยวิธีการสุ่มตัวอย่างแบบง่าย (Simple Random Sampling) แล้วใช้วิธีการถ่วงน้ำหนักด้วยข้อมูลประชากรศาสตร์จากฐานข้อมูลทะเบียนราษฎร์ของกรมการปกครอง กระทรวงมหาดไทย

 **ความคลาดเคลื่อน (Margin of Error)**

 การประมาณการขนาดตัวอย่างมีขอบเขตของความคลาดเคลื่อน ± 3% ที่ระดับความเชื่อมั่น 95%

**วิธีการรวบรวมข้อมูล**

ใช้การสัมภาษณ์ทางโทรศัพท์ (Enumeration by telephone) โดยเครื่องมือที่ใช้ในการเก็บข้อมูลเป็นแบบสอบถามที่มีโครงสร้างแน่นอน ประกอบด้วยข้อคำถามแบบเลือกตอบ (Check List Nominal) และได้นำแบบสอบถามทุกชุดมาตรวจสอบความถูกต้องสมบูรณ์ก่อนบันทึกข้อมูลและประมวลผล

**ระยะเวลาในการเก็บข้อมูล** : 3-5 กรกฎาคม 2561

**วันที่เผยแพร่ผลสำรวจ**  : 7 กรกฎาคม 2561

**ข้อมูลของกลุ่มตัวอย่าง**

|  |  |  |
| --- | --- | --- |
|  | **จำนวน** | **ร้อยละ** |
| **เพศ**  |  |  |
|  ชาย | 588 | 49.1 |
|  หญิง | 610 | 50.9 |
| **รวม** | **1,198** | **100.0** |
| **อายุ** |  |  |
|  18 ปี - 30 ปี | 130 | 10.9 |
|  31 ปี - 40 ปี | 256 | 21.4 |
|  41 ปี - 50 ปี | 307 | 25.6 |
|  51 ปี - 60 ปี | 283 | 23.6 |
|  61 ปี ขึ้นไป | 222 | 18.5 |
| **รวม** | **1,198** | **100.0** |
| **การศึกษา** |  |  |
|  ต่ำกว่าปริญญาตรี | 712 | 59.4 |
|  ปริญญาตรี | 381 | 31.8 |
|  สูงกว่าปริญญาตรี | 105 | 8.8 |
|  **รวม** | **1,198** | **100.0** |
| **อาชีพ** |  |  |
|  ลูกจ้างรัฐบาล | 188 | 15.7 |
|  ลูกจ้างเอกชน  | 260 | 21.7 |
|  ค้าขาย/ ทำงานส่วนตัว/ เกษตรกร | 461 | 38.5 |
|  เจ้าของกิจการ/ นายจ้าง  | 70 | 5.9 |
|  พ่อบ้าน/ แม่บ้าน/ เกษียณอายุ | 188 | 15.7 |
|  นักเรียน/ นักศึกษา  | 11 | 0.9 |
|  ว่างงาน/ รวมกลุ่ม | 20 | 1.6 |
| **รวม** | **1,198** | **100.0** |

ศูนย์วิจัยมหาวิทยาลัยกรุงเทพ (กรุงเทพโพลล์) โทร. 02-350-3500 ต่อ 1770, 1776

E-mail: bangkokpoll@bu.ac.th Website: <http://bangkokpoll.bu.ac.th>

Twitter : <http://twitter.com/bangkok_poll> Facebook : https://facebook.com/bangkokpoll